Mai vinde statul din Hidroelectrica? CEO-ul Hidroelectrica: Ar fi un pas firesc pentru bursă
Statul român, acționar majoritar la Hidroelectrica (simbol bursier H2O), poate susține dezvoltarea pieței de capital  locale prin vânzarea unui pachet suplimentar din acțiunile pe care le deține la companie, putând să își aducă astfel aportul la promovarea BVB la statutul de piață emergentă în indicii Morgan Stanley dedicați piețelor emergente, spune Karoly Borbely, CEO al producătorului de energie electrică verde.